Na temelju članka 35. stavak 1. alineja 4. Zakona o predškolskom odgoju i obrazovanju (Narodne novine br. 10/97., 107/07, 94/13, 98/19, 57/22), Odluke o mjerilima za osiguranje sredstava za zadovoljavanje javnih potreba u djelatnosti predškolskog odgoja za Grad Donja Stubica („Službeni glasnik Krapinsko-zagorske županije“, br. 14/09, 12/13, 27/14, 9/18, 6/20) i čl. 47. Statuta Dječjeg vrtića Bubamara i Suglasnosti Gradonačelnika Grada Donja Stubica KLASA: 601-01/23-01/001, URBROJ: 2140-2-1-23-10 od 26. travnja 2023. godine, Upravno vijeće Dječjeg vrtića Bubamara na 21. Sjednici održanoj 26. travnja 2023. godine donijelo je

**P R A V I L N I K**

**o I. izmjeni Pravilnika**

**o upisu djece** **i ostvarivanju prava i obveza**

**korisnika usluga u Dječjem vrtiću Bubamara**

**Članak 1.**

U Pravilniku o upisu djece i ostvarivanju prava i obveza korisnika usluga u Dječjem vrtiću Bubamara, KLASA: 601-02/21-02-1, URBROJ: 2113/03-04-21-01 od 12. 02. 2021. godine u čl. 2. st. 1. iza druge alineje dodaje se treća alineja koja glasi:

* program rada s potencijalno darovitom djecom,

a dosadašnja treća alineja postaje četvrta.

**Članak 2.**

Čl. 5 mijenja se i glasi:

1. Dječji vrtić je dužan sukladno svom kapacitetu organizirati prvenstveno redoviti program za djecu s prebivalištem na području grada Donja Stubica, te osigurati prednost pri upisu u redoviti program na način utvrđen Zakonom, odlukom Grada Donja Stubica i ovim Pravilnikom.
2. Svako dijete rane i predškolske dobi ima pravo upisa u dječji vrtić u kojem se izvodi rani i predškolski odgoj i obrazovanje sukladno članku 20. Zakona o predškolskom odgoju i obrazovanju.
3. Prednost pri upisu u dječji vrtić za iduću pedagošku godinu imaju djeca koja do 1. travnja tekuće godine navrše četiri godine života.
4. Prednost pri upisu u redoviti program imaju djeca s prebivalištem na području Grada Donja Stubica, prema sljedećem redoslijedu i kriterijima :
5. djeca s prebivalištem na području grada Donja Stubica **20 bodova**
6. djeca roditelja invalida Domovinskog rata **10 bodova**
7. djeca iz obitelji s troje ili više djece **10 bodova**
8. djeca oba zaposlena roditelja **10 bodova**
9. djeca s teškoćama u razvoju i kroničnim bolestima koja

imaju nalaz i mišljenje nadležnog tijela iz sustava

socijalne skrbi ili potvrdu izabranog pedijatra ili

obiteljskog liječnika da je razmjer teškoća u razvoju

ili kronične bolesti okvirno u skladu s listom oštećenja

funkcionalnih sposobnosti sukladno propisu kojim

se uređuje metodologija vještačenja **9 bodova**

1. djeca samohranih roditelja **8 bodova**
2. djeca jednoroditeljskih obitelji **8 bodova**
3. djeca roditelja koji u redovitom programu već

imaju djecu **6 bodova**

1. djeca osoba s invaliditetom upisanih u Hrvatski registar

osoba s invaliditetom **5 bodova**

1. djeca koja su ostvarila pravo na socijalnu uslugu

 smještaja u udomiteljskim obiteljima **4 bodova**

1. djeca roditelja koji primaju doplatak za djecu ili

roditelja korisnika zajamčene minimalne naknade **1 bod**

1. Roditelj djeteta dužan je prilikom podnošenja zahtjeva za upis u Vrtić dostaviti dokaze o činjenicama bitnim za ostvarivanje prednosti pri upisu:
* za dijete s prebivalištem na području grada Donja Stubica – potvrda o prebivalištu
* za dijete roditelja invalida Domovinskog rata – Rješenje o statusu invalida Domovinskog rata ili potvrda nadležnog tijela,
* za dijete iz obitelji s troje ili više malodobne djece – za svako dijete preslika rodnog lista ili izvadak iz matice rođenih,
* za dijete zaposlenih roditelja – potvrda poslodavca o zaposlenju i radnom vremenu oba roditelja i elektronički zapis o podacima evidentiranim u matičnoj evidenciji HZMO-a,
* za dijete s teškoćama u razvoju – Rješenje /nalaz i mišljenje centra za socijalnu skrb, medicinsku dokumentaciju,
* za dijete samohranog zaposlenog roditelja – potvrda poslodavca o zaposlenju roditelja i elektronički zapis o podacima evidentiranim u matičnoj evidenciji HZMO-a te dokazi o samohranosti: rodni list djeteta ne stariji od 3 mjeseca, smrtni list za preminulog roditelja ili potvrda o nestanku drugog roditelja ili uvjerenje Hrvatskog Zavoda za socijalni rad o privremenom uzdržavanju ili druga isprava kojom se dokazuje da roditelj sam skrbi i uzdržava dijete,
* za dijete koje živi samo s jednim roditeljem (jednoroditeljska obitelj) – presuda o razvodu braka, smrtni list umrlog roditelja ili drugi dokaz da drugi roditelj ne živi u zajedničkom kućanstvu,
* za dijete osoba s invaliditetom- rješenje o invaliditetu, medicinska dokumentacija,
* za dijete u udomiteljskoj obitelji - preslika rješenja/potvrde Hrvatskog Zavoda za socijalni rad da je dijete u udomiteljskoj obitelji,
* za dijete koje prima doplatak za djecu - rješenje o doplatku za djecu ili rješenje roditelja korisnika zajamčene minimalne naknade.
1. Roditelji djece koji imaju status redovnog studenta (učenika), izjednačeni su s roditeljima u radnom odnosu u pogledu prava upisa djeteta u Dječji vrtić, uz obvezatno predočenje potvrde nadležne škole (fakulteta).
2. Način ostvarivanja prednosti pri upisu djece u dječji vrtić uređuje osnivač dječjeg vrtića svojim aktom.

**Članak 3.**

U čl. 12. st. 1 mijenja se i glasi:

1. Razmatranje zahtjeva za upis djece po raspisanom pozivu provodi Povjerenstvo za upis u sljedećem sastavu:

 - ravnatelj Dječjeg vrtića

 - psiholog

 - logoped

 - zdravstveni voditelj

 - jedan odgojitelj (predstavnik odgojitelja u Upravnom vijeću ili drugi odgojitelj po

 izboru Odgojiteljskog vijeća)

**Članak 4.**

Čl. 13. mijenja se i glasi:

1. Upisi u Dječji vrtić mogu se provoditi elektroničkim putem.
2. Prije upisa u dječji vrtić provodi se inicijalni razgovor s roditeljem i djetetom, odnosno provodi se opažanje djetetova ponašanja i komuniciranja uz nazočnost roditelja, a koje provodi stručno povjerenstvo dječjeg vrtića (stručni suradnici, viša medicinska sestra i ravnatelj).
3. Prosudbu o uključivanju djece u odgojno-obrazovne skupine s redovitim ili posebnim programima za djecu s teškoćama u razvoju iz stavka 1. ovoga članka, djece sa zdravstvenim teškoćama i neurološkim oštećenjima, kao i djece koja pri upisu imaju priložene preporuke stručnjaka donosi stručno povjerenstvo dječjeg vrtića.
4. Prijedlog liste za upis djece donosi Upravno vijeće.
5. Djeca koja se tijekom pedagoške godine ispišu iz Dječjeg vrtića, u novoj pedagoškoj godini nemaju prednost pri upisu u odnosu na djecu koja se prvi put upisuju u Dječji vrtić.

**Članak 5.**

U čl. 20. riječi „Odgojiteljsko vijeće Dječjeg vrtića“ zamjenjuju se riječima „Povjerenstvo za upis“.

 **Članak 6.**

Iza čl. 26. dodaje se novi čl. 26 a. koji glasi:

1. Dječji vrtić ima pravo:
* tijekom odgojno – obrazovne godine premjestiti dijete iz jedne odgojno – obrazovne skupine u drugu zbog organizacijskih potreba i provođenja odgojno – obrazovnog rada na dobrobit djece.

**Članak 7.**

 Ovaj Pravilnik će se objaviti na oglasnoj ploči i mrežnoj stranici Dječjeg vrtića, a stupa na snagu osmi dan od dana objave na oglasnoj ploči.

KLASA:601-02/23-02/001

URBROJ:2113-3-04-23-1

Donja Stubica, 26. 4. 2023.

 ***PREDSJEDNIK UPRAVNOG VIJEĆA***

 Nikola Boromisa, struč.spec.ing.

Ovaj Pravilnik objavljen je na Oglasnoj ploči Dječjeg vrtića Bubamara dana 26.4.2023. godine i stupio je na snagu dana 4.5.2023. godine.

 ***RAVNATELJICA:***

Snježana Benko